‘खत्मे नबूबत पर जो यकीन न करे उसका ईमान खतरे में’
बेगमगंज| परवरदिगार ने हर कौम हर इलाके में पैगम्बर भेजे उनके दायरे सीमित थे नबियों के मददगार नबी भी भेजे लेकिन आिखरी नबी मोहम्मद साहब को सारी दुनिया के लिए नबी, रसूल, पैगम्बर बनाकर भेजा और आप पर ही नबूबत का सिलसिला खत्म कर दिया गया। मर्कज मस्जिद में जुमे के खुतबे से पहले मौलाना शामिद खां ने मेहदी व मसीह अलैहिस्सलाम का झूठा दावा करने वालो को जमकर आड़े हाथों लिया।
उन्होंने कहा कि अब कोई नबी पैदा नहीं होगा। इसकी शहादत परवरदिगार ने कुरआन पाक में वाजेह तौर पर दी है। इसके बावजूद हम किसी के बहकावे में आकर खत्मे नबूबत पर यकीन नहीं करते तो फिर वह अपने ईमान का जायजा ले उसका ईमान खतरे में है बल्कि वह ईमान से खारिज है। उन्होंने कुरआन पाक की आयतों को तजुर्मे के साथ बताया कि मेहदी अलैहिस्सालाम मदीने में पैदा होंगे और मक्के शरीफ में तवाफ के दौरान पहचाने जाएंगे। वहीं ईसा अलैहिस्सलाम जिन्हें परवरदिगार ने आसमान पर उठा लिया था वे वक्त आने पर दमिश्क की जामा मस्जिद से उतरेंगे और दुनिया में कोहराम मचाने वाले दज्जाल का खात्मा करेंगे। इस पर हर मुसलमान का यकीन है। अगर इससे हटकर कोई नबूबत का दावा करता है वह झूठा है।
उन्होंने 6 मार्च को उज्जैन में होने वाले तहफ्फुजे शरियत के जलसे में लोगो को शामिल होने की दावत भी दी। ऐसे किसी फितना अंगेज बात करने वाले की जानकारी फौरन उलमा हजरात को देने की नसीहत भी की।
hin_Deva hin_Deva hin_Deva hin_Deva